stanford-oval/wikipedia huggingface dataset:
החלטה ES-11/1 של העצרת הכללית של האו"ם
תוכן ההחלטה

מחויבות לריבונות, לעצמאות, לאחדות ולשלמות הטריטוריאלית של אוקראינה "בגבולותיה המוכרים על ידי החוק הבין־לאומי", לרבות המים הטריטוריאליים של אוקראינה.
חרטה עמוקה על התוקפנות של רוסיה נגד אוקראינה תוך הפרה של סעיף 2 (4) של אמנת האומות המאוחדות.
קריאה לרוסיה להפסיק לאלתר את השימוש בכוח נגד אוקראינה וכן להימנע מכל איום בלתי חוקי נוסף או שימוש בכוח נגד כל מדינה החברה באו"ם.
דרישה לנסיגה מיידית, מלאה וללא תנאי של כל הכוחות הצבאיים הרוסיים משטחה של אוקראינה בגבולותיה המוכרים.
הבעת צער על ההכרה הרוסית במה רפובליקות העממיות של דונייצק ולוגנסק.
קריאה לרוסיה לחזור בה לאלתר וללא תנאי מההכרה במעמד של דונייצק ולוגנסק.
קריאה לרוסיה לדבוק בעקרונות המעוגנים באמנת האו"ם ובהצהרה על יחסי ידידות.
קריאה לכל הצדדים לדבוק בהסכמי מינסק ולפעול בצורה קונסטרוקטיבית למען יישומם המלא בפורומים בין־לאומיים רלוונטיים.
קריאה לכל הצדדים לאפשר נסיעה בטוחה וללא הפרעה ליעדים מחוץ לאוקראינה ולאפשר גישה מהירה בטוחה וללא הפרעה לסיוע הומניטרי לנזקקים באוקראינה, לאוכלוסייה האזרחית, לרבות עובדים הומניטריים. כמו כן קריאה להגן על אנשים בקהילות פגיעות, ולכבד את זכויות האדם.
הבעת צער על מעורבותה של בלארוס בשימוש בלתי חוקי בכוח נגד אוקראינה וקריאה לבלארוס לכבד את ההתחייבויות הבין־לאומיות של המדינה.
גינוי של כל ההפרות של המשפט ההומניטרי הבין־לאומי והפרות של זכויות אדם, וקריאה לכל הצדדים לציית בקפדנות להוראות הרלוונטיות של המשפט ההומניטארי הבין־לאומי, לרבות אמנות ז'נבה משנת 1949 ומשנת 1977, ונורמות בין־לאומיות לזכויות אדם. וכמו כן להבטיח את הכבוד וההגנה של הצוות הרפואי והצוות ההומניטרי הממונה על משימות רפואיות, אמצעי התחבורה והציוד שלהם, כמו גם בתי חולים ומתקנים רפואיים אחרים.
דרישה מכל הצדדים למלא באופן מלא את התחייבויותיהם על פי המשפט ההומניטרי הבין־לאומי לכבד אוכלוסיות אזרחיות על ידי הימנעות מתקיפה, השמדה או הסרה של חפצים החיוניים להישרדות אוכלוסיות אזרחיות ועל ידי כיבוד והגנה על כוח אדם ומשלוחים הומניטריים המשמשים בתחום ההומניטרי.
בקשה ממתאם החירום של האו"ם להגיש דו"ח על המצב ההומניטרי באוקראינה תוך 30 יום מקבלת החלטה זו.
קריאה ליישוב מיידי של הסכסוך בין רוסיה ואוקראינה בדרכי שלום ובאמצעות דיאלוג מדיני, משא ומתן, תיווך ואמצעי שלום אחרים.
תמיכה במאמצים של המזכיר הכללי של האו"ם והמדינות החברות באו"ם, הארגון לביטחון ושיתוף פעולה באירופה וארגונים בין־לאומיים ואזוריים אחרים להפחתת ההסלמה. כמו כן תמיכה במאמציהם של האו"ם, כולל המתאם של האו"ם לאוקראינה, וארגונים הומניטריים נוספים לטפל במשבר ההומניטרי והפליטים שהופעל על ידי התוקפנות של רוסיה.
ההחלטה לדחות זמנית את מושב החירום האחד-עשר של האספה הכללית ולהסמיך את נשיא האספה הכללית לחדש את ישיבותיה לפי בקשת המדינות החברות.
תוכן ההחלטה > ההצעה התקבלה

לאחר שההצעה התקבלה מחאו רוב השגרירים מחיאות כפיים. עם זאת, בניגוד להחלטת מועצת הביטחון של האומות המאוחדות, החלטת העצרת הכללית אינה מחייבת מבחינה משפטית.
תגובות

נשיא אוקראינה ולדימיר זלנסקי בירך על הגינוי באו"ם, ואמר כי "מדינות העולם תמכו ברוב חסר תקדים בהצעה, ששולחת קריאה חזקה לרוסים להפסיק מיד את המתקפה הבוגדנית שלה על אוקראינה. אני אסיר תודה לכולם ולכל מדינה שהצביעה בעד – אתם בחרתם בצד הנכון של הסיפור".
ראו גם

הפלישה הרוסית לאוקראינה
החלטה 2623 של מועצת הביטחון של האו"ם
ביאורים

↑  ונצואלה הושעתה מההצבעה בשל אי תשלום דמי חובה בשנתיים הקודמות
הערות שוליים

↑  החלטת האו"ם, Aggression against Ukraine :, 2022-03-02
1 2  אוריאל בארי, ‏נגד פוטין: ישראל הצביעה באו"ם בעד גינוי רוסיה, באתר "סרוגים", 2 במרץ 2022
↑  העזרה של ישראל לארה"ב בשכנוע האמירתיים, באתר בחדרי חרדים
↑  吉川慧, 国連総会のロシア非難決議、反対は5カ国のみ。賛成141カ国で採決 議場から拍手、その時ロシア大使は…, www.businessinsider.jp, ‏3 במרץ 2022 (ביפנית)
וחטנג הרביעי, מלך גאורגיה

וחטנג הרביעי (בגאורגית: ვახტანგ IV) (‏1413 לערך - דצמבר 1446) מבית בגרטיוני היה מלך הממלכה הגאורגית המאוחדת משנת 1442 ועד למותו בשנת 1446.
חייו

גאורגי היה בנו של אלכסנדר הראשון הגדול מאשתו דולאנדוחט. בשנות שלטונו האחרונים, הכתיר אביו את וחטנג ושני אחיו, דמטרה וגיאורגי, כשליטים משותפים של הממלכה. בשנת 1442 הפך אלכסנדר לנזיר וויתר על כיסאו לטובת וחטנג. עם תחילת שלטונו העניק וחטנג מספר מחוזות לאחיו, ששלטו במחוזותיהם כוואסלים של הממלכה הגאורגית ומלכים משותפים יחד עם וחטנג.
תקופת שלטונו הקצרה של וחטנג וחולשתו הביאה את הממלכה לקצה התפוררותה הסופית, שחלקים ממנה נקרעו על ידי אצילי הממלכה ושסבלה מאפקט שמונת הפלישות ההרסניות של טימור לנג שהתרחשו קודם לעלייתו של וחטנג לשלטון.
בתקופת שלטונו התרחשה ההתקפה השנייה של הנסיך הטורקמני, ג'אהאן שאח משבט קארא קויונלו (Garagoýunly, قراقویونلو, "טורקמני הכבשה השחורה"). וחטנג יצא לקראתו ופגש אותו באחלציחה (בדרום גאורגיה), אולם המאבק האכזרי לא הניב ניצחון. בלילה עזב ג'אהאן שאח את שדה הקרב וחזר לתבריז (تبریز).
וחטנג נפטר לאחר ארבע שנות שלטון ללא ילדים ואחיו גיאורגי השמיני ירש אותו.
וזרשטדיון

| --- | --- |

האצטדיון ממבט על
 מיקום:  ברמן, גרמניה
 קואורדינטות:  53°03′59″N 8°50′15″E﻿ / ﻿53.066389°N 8.8375°E﻿ / 53.066389; 8.8375
 תקופת הפעילות:  1909–הווה (כ־115 שנים)
 שופץ:  1963, 1989, 2002, 2004, 2008-2011
 עלות הבנייה:  45,600,000 אירו 
 משטח:  דשא
 קבוצות:  ורדר ברמן
 מושבים:  42100 (במשחקי הבונדסליגה) 37441 (במשחקים בינלאומיים)
 ממדי משטח:  105 × 68 מטר
 www.weserstadion.de
  מפת מיקום  מפה מפורטת   (למפת ברמן מוגדלת) וזרשטדיון(למפת ברמן רגילה) וזרשטדיון  he tabBackground:;tabBorder:#aaa;defaultTab:0;
 
וזרשטדיון (בגרמנית: Weserstadion) הוא אצטדיון רב תכליתי הממוקם בעיר ברמן שבגרמניה, ומשמש כאצטדיון הביתי של קבוצת הכדורגל ורדר ברמן. האצטדיון ממוקם על חצי אי בגדה הצפונית של נהר וזר, וקרוי על שמו (משמעות השם ורדר בגרמנית של אזור ברמן היא חצי אי). האצטדיון מוקף בפארקים ירוקים רחבים. אצטדיון זה מכיל 42,100 מקומות ישיבה במשחקי הבונדסליגה.
הווזרשטדיון הוקם לראשונה בשנת 1909, ועבר מאז מספר שיפוצים. הראשון בשנת 1963, ואחר כך גם בשנת 1989 ובשנת 2002. באצטדיון היה בעבר מסלול ריצה, אך המסלול הוסר כאשר משטח הדשא הונמך בשנת 2002, על מנת לאפשר את הגדלת מספר המושבים בכ-8000. בשנת 2004 נבנו בצמוד לחלק הצפוני של האצטדיון ארבעה מגדלים, בהם ממוקמים המשרדים של ורדר ברמן, וניתן למצוא בהם משרדים של חברות מקומיות ומסעדות. בשנים 2008–2011 עבר האצטדיון שיפוץ כללי שבמסגרתו נבנו מחדש היציעים שמאחורי השער קרוב יותר לכר הדשא, חזית האצטדיון הוחלפה, ועל גג האצטדיון הורכבו מערכות אנרגיה סולארית.
האצטדיון היה מועמד לארח משחקים במונדיאל 2006 שנערך בגרמניה, אך מועמדותו נפלה לבסוף.
נוסף על משחקי הכדורגל, באצטדיון זה הופיעו אמנים גדולים כמו בון ג'ובי, מייקל ג'קסון, דפש מוד, מטאליקה, האבנים המתגלגלות, רובים ושושנים, טינה טרנר, ואן היילן ואחרים.
גלריה

חזית האצטידון לצד נהר הווזר, 2015
חזית האצטדיון, 2007
פנים האצטדיון, 2011
וחטנג צ'לידזה

| --- | --- |

וחטנג צ'לידזה תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 באפריל 1917 בַּחְוִוי, פלך כותאיסי, האימפריה הרוסית 
 פטירה:  11 ביוני 2005 (בגיל 88) 
 מדינה:  האימפריה הרוסית, הרפובליקה הדמוקרטית של גאורגיה, ברית המועצות 
 מקום קבורה:  פנתאון דידובה 
 השכלה:  האוניברסיטה הממלכתית של טביליסי 
 פרסים והוקרה:  Saba prize (2003)  מסדר הכבוד הגאורגי  State Prize of Georgia  פרס מצ'בלי 
 
וַחטַנג צֵ'לידזֵה (בגאורגית: ვახტანგ ჭელიძე‏; 10 באפריל 1917 – 11 ביוני 2005) היה מתרגם וסופר גאורגי.
ביוגרפיה

וחטנג צ'לידזה נולד בשנת 1917 בכפר בחווי (גאו') שבחבל גוריה, כאשר גאורגיה הייתה חלק מהאימפריה הרוסית; בשנת 1941 הוא סיים את לימודיו בחוג לשפה וספרות אנגלית בפקולטה הפילולוגית של האוניברסיטה הממלכתית של טביליסי.
בשנת 1945 פורסם התרגום הראשון של צ'לידזה - "רומיאו ויוליה" מאת ויליאם שייקספיר; בשנים 1952-1948 הוא היה העורך הראשי בהוצאת הספרים של משרד החינוך של גאורגיה הסובייטית - "סַבּליגמַטי".
בשנת 1955 צ'לידזה פרסם את יצירתו המקורית הראשונה - הרומן הביוגרפי "חייו של איוואנה מצ'בלי" - שגיבורו הוא מתרגם ופובליציסט גאורגי מהמאה ה-19.
בשנים 1957-1955 צ'לידזה ערך את הגרסה הגאורגית של כתב העת הסאטירי הסובייטי "קרוקודיל" - "ניאנגי"; בשנים 1962-1957 הוא ערך את כתב העת הספרותי "ציסקַרי".
בשנים 1967-1963 צ'לידזה עמד בראש מנהלת האמנות במשרד החינוך של גאורגיה הסובייטית, ואילו בשנים 1973-1967 היה מנהל הוצאת הספרים "סַבּצ'וֹתַה סַכַּרתווֵלוֹ".
בשנים 1983-1973 צ'לידזה פרסם בארבעה כרכים את עבודתו הספרותית הבולטת ביותר - החיבור התיעודי-ספרותי "הכרוניקות של חיי כארתלי"; הוא התבסס על אוסף החיבורים ההיסטוריים הגאורגיים מימי הביניים - "חיי כארתלי" - בשילוב עם מקורות היסטוריים חיצוניים.
בשנים 1985-1973 צ'לידזה היה העורך הראשי של העיתון "ליטֵרַטוּרוּלי סַכַּרתווֵלו" - ביטאונהּ של התאחדות הסופרים הגאורגית; באותה תקופה הוא גם הקים את כתב העת "חוֹמלי". בשנים 1991-1987 צ'לידזה היה מנהל הוצאת הספרים "נַקַדוּלי", שהתמחתה בספרי ילדים ונוער; במשך שני עשורים אלה, הוא היה גם חבר במועצות העריכה של עיתונים, כתבי-עת והוצאות ספרים אחרים.
מלבד "רומיאו ויוליה" מאת שייקספיר, צ'לידזה תרגם מאנגלית לגאורגית את יצירותיהם של ג'ון פלטשר, ג'ון מילטון, דניאל דפו, וולטר סקוט, צ'ארלס דיקנס, ג'ון גולסוורתי, מארק טוויין, ג'ק לונדון, ארנסט המינגוויי, ג'ון סטיינבק, ג'רום דייוויד סלינג'ר ואחרים.
צ'לידזה זכה בחייו בתארים ובפרסים הבאים: פעיל אמנות נכבד של גאורגיה הסובייטית (1967), פרס איוואנה מצ'בלי למתרגמים גאורגים (1978), הפרס הלאומי של גאורגיה (1998) והפרס הספרותי הממלכתי "סַבַּה" של גאורגיה (2003).
וחטנג צ'לידזה מת בשנת 2005 בטביליסי ונקבר בפנתאון דידובה שבעיר.
הרצל כהן

| --- | --- |
אין תמונה חופשית
 לידה:  23 באוקטובר 1959 (בן 64) אשקלון, ישראל 
 מדינה:  ישראל 
 מקום לימודים:  אוניברסיטת תל אביב 
 שפות היצירה:  עברית 
 
הרצל כהן (נולד ב-23 באוקטובר 1959 באשקלון) הוא סופר ומוזיקאי ישראלי.
כהן למד הוראה במכללת רופין ובשרותו הצבאי שימש כמורה בבית הספר להשכלה ב'מחנה ג'וליס'.
בין השנים 1982-1990 למד משפטים ופילוסופיה יהודית באוניברסיטת תל אביב. התמחה בפלילים ושימש כסנגור עד שפרש לטובת כתיבת פרוזה, עיסוק במוזיקה ערבית ונגינת עוּד.
בשנת 2011 הולחנו טקסטים מתוך ספריו על ידי היוצרת והמבצעת אסתי קינן עופרי. היצירות בוצעו במופע 'כמה תיקונים' ב'פסטיבל העוּד 2011' בו שימש הרצל כהן כנגן העוּד.
ספריו

'אבני שיש טהור', תל אביב : עם עובד, תשס"ד 2004.
'לא עלינו', בנימינה : נהר ספרים, 2011.
'פרדס-חנה מוארת', נהר ספרים, 2013.
התפשטות (סרט, 2011)

| --- | --- |

כרזת הסרט
 בימוי:  סטיבן סודרברג 
 הופק בידי:  מייקל שמברג סטייסי שר גרגורי ג'ייקובס
 תסריט:  סקוט ז. ברנז 
 עריכה:  סטפן מיריון 
 שחקנים ראשיים:  מריון קוטיאר מאט דיימון לורנס פישבורן ג'וד לאו גווינת' פלטרו קייט וינסלט
 מוזיקה:  קליף מרטינז 
 צילום:  סטיבן סודרברג 
 מדינה:  ארצות הברית ארצות הברית איחוד האמירויות הערביות איחוד האמירויות הערביות
 חברת הפקה:  Participant Media Imagenation Abu Dhabi Double Feature Films
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  9 בספטמבר 2011
 משך הקרנה:  106 דק' 
 שפת הסרט:  אנגלית 
 סוגה:  דרמה רפואית מותחן סרט אסונות
 תקציב:  60,000,000$
 הכנסות:  $136,515,867
 הכנסות באתר מוג'ו:   contagion
 אתר רשמי
 דף הסרט ב־IMDb
 
התפשטות (במקור: Contagion) הוא סרט דרמה אמריקני-הונג קונגי משנת 2011, העוסק בהתפשטות של מגפה קטלנית. במאי הסרט הוא סטיבן סודרברג.
פופולריות מחודשת

בשנת 2020 זכה הסרט לפופולריות מחודשת בגלל התפרצות נגיף הקורונה, שדומה מאוד לפנדמיה המתוארת בסרט.
ראו גם

התפרצות
הערות שוליים

↑  המחלה המתוארת בסרט דומה במאפיינים רבים, גאוגרפיים וביולוגיים, למגפת הסארס של שנת 2002-2003.
↑  הלוגו הצבוע על דלת הבולדוזר הוא אותו לוגו, שעל נייר המכתבים, של מקום עבודתה של בת' אמהוף. דהיינו, היא עצמה הגיעה להונג קונג כדי לתאם עניינים שקשורים בכריתת היער, ואשמה בעקיפין, במחלתה.
↑  יש ביקורת על הגיינת המזון בדרום מזרח אסיה, בטענה שבמקום ששוחט מקצועי ישחט חיות מסוג אחד ובשרן ישווק כשהוא ארוז, בעלי החיים מסתובבים כשהם עוד חיים, בשווקים ובמטבחים, ומדביקים זה את זה ואת בני האדם במחלות.
↑  אבנר שביט‏, "חבל שלא הקשיבו לנו בזמן": הסיפור מאחורי "הסרט שחזה את הקורונה", באתר וואלה, 12 במרץ 2020
| --- | --- |
בקרת זהויות :  MusicBrainz release group: 6b42d5ce-f8aa-4ab4-b0e9-f57d45fc38c1
וולי ג'ונס

| --- | --- |
 לידה:  14 בפברואר 1942 (בן 82) פילדלפיה, פנסילבניה, ארצות הברית
 עמדה:  רכז, קלע
 גובה:  1.88 מטרים
 מספר:  9, 11, 12, 23, 24
 מכללה:  אוניברסיטת וילאנובה
 דראפט:  בחירה מספר 18, 1964 דטרויט פיסטונס
 קבוצות כשחקן
 1964–1965 1965–1971 1971–1973 1974–1975 1975–1976 1976:  בולטימור בולטס פילדלפיה 76' מילווקי באקס יוטה סטארס דטרויט פיסטונס פילדלפיה 76'
 הישגים כשחקן
 זכייה באליפות ה-NBA‏ (1967) חמישיית הרוקיז של העונה ב-NBA‏ (1965)
וולטר "וולי" ג'ונס (באנגלית: Walter "Wali" Jones; נולד ב-14 בפברואר 1942) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1964–1976. בעונת 1966/1967 זכה באליפות ה-NBA כשחקן פילדלפיה 76', ולאורך 10 עונותיו בליגה העמיד ממוצעים כוללים של 10.1 נקודות, 3.2 אסיסטים ו-2.3 ריבאונדים למשחק.
קריירת משחק

ג'ונס נולד בפילדלפיה שבפנסילבניה, ובין השנים 1960–1964 למד באוניברסיטת וילאנובה אשר ברדנור טאונשיפ הסמוכה. לאורך תקופתו בקבוצת הכדורסל של האוניברסיטה ("וילאנובה ויילדקטס") שיתף פעולה עם שחקני ה-NBA לעתיד ג'ים וושינגטון וביל מלקיוני, וקלע 16.8 נקודות בממוצע למשחק.
בדראפט ה-NBA‏ 1964 נבחר ג'ונס על ידי דטרויט פיסטונס, בבחירה ה-18. כחודש לאחר הדראפט הועבר לצד ביילי האוול, דון אול, בוב פרי ולס האנטר לבולטימור בולטס, תמורת טרי דיסינג'ר, דון קוג'יס ורוד ת'ורן. בעונתו היחידה בבולטימור שימש כמחליפם מהספסל של דון אול וקווין לוגרי, והעפיל עם הבולטס לגמר האזור המערבי.
בספטמבר 1965 הועבר בטרייד לפילדלפיה 76', בתמורה לסנטר הוותיק ג'וני "רד" קר. בעונת 1966/1967 שימש כשחקן חמישייה קבוע בפילדלפיה, לצדם של וילט צ'מברלין, לוציוס ג'קסון, צ'ט ווקר והאל גריר, וסייע לקבוצה לרשום את מאזן הניצחונות הטוב בתולדותיה; 68–13. בסדרת גמר הפלייאוף, אליה העפילו לראשונה מזה 12 שנים, גברו הסיקסרס על סן פרנסיסקו ווריורס בתוצאה 4–2, בדרך לזכייתם השנייה באליפות ה-NBA. במשחק הראשון של סדרת הגמר התעלה ג'ונס עם 30 נקודות, 10 ריבאונדים ו-8 אסיסטים בניצחון הסיקסרס בתוצאה 141–135, ולאורך הסדרה כולה רשם ממוצעים של 20.2 נקודות ו-5.3 אסיסטים למשחק. בשנת 1996 נבחרה פילדלפיה של עונת 1966/1967 לאחת מעשר הקבוצות הגדולות בתולדות ה-NBA. ב-4 העונות הבאות המשיך ג'ונס להציג יכולת טובה בפילדלפיה, עם ממוצע של 12.2 נקודות למשחק.
בדצמבר 1971 הועבר בטרייד למילווקי באקס, אותה אימן לארי קוסטלו, אשר שיחק לצדו בפילדלפיה בין השנים 1966–1968. בשנת 1973 פרש ג'ונס ממשחק למשך שנה, ובין השנים 1974–1976 שיחק עבור יוטה סטארס (מליגת ה-ABA), דטרויט פיסטונס ופילדלפיה 76' כשחקן ספסל.
הערות שוליים

↑  הסטטיסטיקות של ג'ונס בליגות ה-ABA וה-NBA, באתר basketball-reference.com
↑  הסטטיסטיקות של ג'ונס בליגת המכללות, באתר sports-reference.com
↑  רשימת הנבחרים בדראפט 1964, באתר basketball-reference.com
↑  ג'ונס נשלח לוושינגטון בטרייד של 8 שחקנים, באתר הניו יורק טיימס, 10 ביוני 1964
↑  סטטיסטיקות סדרת הגמר בין הסיקסרס לווריורס, באתר basketball-reference.com
הקמפיין נגד הומופוביה

| --- | --- |

סמליל הארגון,
 פעילות:  שיפור מעמד זכויות להט"ב בפולין
 התאגדות:  ארגון ללא מטרת רווח
 שפה רשמית:  פולנית, אנגלית[דרוש מקור]
 מדינה:  פולין פולין
 מטה הארגון:  ורשה 
 מייסדים:  רוברט ביידרון
 נשיא:  סלבה מלניק (מאז 2018)
 יושב ראש:  אגטה חאבר
 תקופת הפעילות:  ספטמבר 2001 – הווה (כ־23 שנים)
 www.kph.org.pl
 
הקמפיין נגד הומופוביה (פולנית: "Kampania Przeciw Homofobii", הידוע לעיתים בראשי התיבות: "KPH") הוא ארגון הפועל לשיפור מעמד זכויות להט"ב בפולין, אשר מטרתו לקדם שוויון משפטי וחברתי לחברי הקהילה בפרט ולאזרחים המוגדרים מחוץ להטרונורמטיביות. הארגון נוסד בוורשה בספטמבר 2001 על ידי הפעיל רוברט ביידרון, לימים המועמד לבחירות נשיאות פולין בשנת 2020.
"KPH" מחזיק בסניפים מקומיים בערים פולניות מחוץ לבירה בהן בקרקוב, ורוצלב, לודז', גדנסק, טורון ושלזיה. הקמפיין נגד הומופוביה ולמדא ורשה, אשר לעיתים קרובות משתפים פעולה בהם במסגרת ארגון אירועים כגון צעדת השוויון בוורשה ופסטיבל התרבות לסובלנות בקרקוב, מוגדרים כארגונים הלא ממשלתיים הגדולים ביותר למען זכויות להט"ב בפולין.
פעילות ומטרות

הקמפיין נגד הומופוביה שואף לתרום להקמת "חברה סובלנית, שבה לסביות, הומואים, טרנסג'נדרים, ביסקסואלים ומיעוטים נוספים ירגישו בנוח" בעודו פועל בתחומים רבים כגון,
כנסים.
תערוכות.
הפגנות.
מפלגות אינטגרציה.
סדנאות.
פגישות עם פוליטיקאים ואנשי אקדמיה.
מסע פרסום פוליטי.
מתן ייעוץ משפטי ופסיכולוגי, בין היתר בפורטל האינטרנט "www.mojeprawa.info".
פרסום עלונים.
אכיפת חוק זכויות האדם הבינלאומי ומעקב אחר פרקטיקות.
שיתוף פעולה עם ארגונים דומים ממדינות נוספים וגופים בינלאומיים.
היסטוריה

KPH" משתף פעולה עם ארגוני להט"ב נוספים החברים באיגוד הבינלאומי ללסביות, הומואים, ביסקסואלים, טרנס ואינטרסקס (ILGA). שלושה חברים מטעם הארגון מונו לוועד המנהל של הארגון האירופי "ILGA-Europe" מטעם בבריסל בהם: ליזט קמפוס, תומאס שיפולה ובשנת 2013 את מירוסלבה מקוצ'ובסקה.
חלק מהפעילויות שביצע הארגון לאורך השנים זכו לפרסום עצום, והשפיעו על הציבור הפולני בהם נכללים:
"Niech nas zobaczą" (תנו להם לראות אותנו) - תצלומים המתארים זוגות הומוסקסואלים ולסביות עומדים ברחובות ומחזיקים ידיים אשר היו אמורים להיות מוצבים על ידי הארגון על שלטי חוצות בערים גדולות בפולין בשנת 2003. עם זאת, עוד לפני שהוצגו ברחובות, התמונות גרמו לסערה ציבורית עצומה, ודיון על הומוסקסואליות בקנה מידה חסר תקדים בפולין. הטיעונים לפיהם התמונות "יקדמו סטיות" גרמו לחברות פרסום חוצות לפרוש מהחוזים על הצגתן. כתוצאה מכך הוצגו בגלריות לאמנות. האירוע צוין כנקודה שבה אפליה נגד חברי קהילת הלהט"ב בפולין התגלתה ופורסמה בקנה מידה רחב לראשונה.
תערוכת ברלין-יוגיאקרטה הוצגה לראשונה באוקטובר 2009 במשך שלושה שבועות בספריית האוניברסיטה היוקרתית של אוניברסיטת ורשה, בה חולקו כ-500 חוברות ו-200 עותקים של עקרונות יוגיאקרטה (מסמך העוסק בזכויות אדם בתחומי נטייה מינית וזהות מגדרית, שפורסם כתוצאה במפגש בינלאומי של קבוצות זכויות אדם ביוגיאקרטה, אינדונזיה, בנובמבר 2006). המסמך הוצג בנוסף גם בערים לובלין, ורוצלב וגדנסק.
".Jestem gejem, jestem lesbijką. Poznaj nas" (אני הומו, אני לסבית. תכירו אותנו.) - סיור ברחבי אוניברסיטאות פולניות עם מפגשים חינוכיים לסטודנטים, מורים והורים של חברי הקהילה הפולנית אשר היווה עבור רבים הזדמנות ראשונה לדבר על הומוסקסואלים בגלוי.
"Festiwal Kultura dla Tolerancji w Krakowie" (תרבות לסובלנות בפסטיבל קרקוב) - פסטיבל שנתי המתקיים בקרקוב שנוסד על ידי חברי הארגון ומאורגן על ידי קרן התרבות לסובלנות אשר כולל כנסים, סדנאות, הקרנות סרטים ומסיבות. סמלו הוא יצירת אמנות שנויה במחלוקת ובעלת קונספט גבוה מאת מיטב הסופרים בארצות הברית והאיחוד האירופי בליווי פעילויות רבות.
"Nie jesteś sam, nie jesteś sama" (אתה לא לבד) - קמפיין פוסטרים בערים נבחרות.
"!Spoko, ja też" (מגניב, גם אני!) - סרטונים המציגים תלמידים משתפים את סיפוריהם הקשורים לנטיותיהם החד מיניות והשפעתה על היבטים שונים של חייהם בבית הספר ומחוצה לו.
"Tęczowy Piątek" (שישי הקשת בענן) - קמפיין שיזם בשנת 2016 עבור הפגנת סולידריות ותמיכה בבני נוער בקרב הקהילה בסביבות בתי ספר.
נשיאים

רוברט ביידרון (מייסד), מ-11 בספטמבר 2001 עד 22 בפברואר 2009.
מרטה אברמוביץ', מ-22 בפברואר 2009 עד 18 ביולי 2010.
טומאש שיפולה, מ-18 ביולי 2010 עד 26 בפברואר 2012.
אגטה חאבר, מ-26 בפברואר 2012 עד 2018.
סלבה מלניק, מאז 2018.
קישורים פנימיים

מדיה וקבצים בנושא  בוויקישיתוף
הערות שוליים

↑  United Nations High Commissioner for Refugees, Refworld | Poland: The situation of homosexuals, lesbians and bisexuals, including the availability of state protection (March 2003 - July 2004), Refworld (באנגלית)
↑  Members / About us / Home / ilga - ILGA Europe, web.archive.org, ‏2014-06-25
↑  Makuchowska Mirosława / Executive Board / About us / Home / ilga - ILGA Europe, web.archive.org, ‏2013-10-29
↑  Let them see us : Gay couples - watch them now!, web.archive.org, ‏2006-06-15
1 2  Projekt "Berlin - Yogyakarta", web.archive.org, ‏2014-05-31
↑  Spoko, ja też! – startuje nowa kampania społeczna KPH, web.archive.org, ‏2015-05-10
↑  Tęczowy Piątek w ponad 200 szkołach w całej Polsce. To rekord!, Kampania Przeciw Homofobii, ‏2018-10-22 (ב־)
↑  Tęczowy Piątek 2019 - sprawdzamy jak było, czyli podsumowanie akcji, Kampania Przeciw Homofobii, ‏2019-10-25 (ב־)
↑  Nauczycielu, nauczycielko, przygotuj się do Tęczowego Piątku!, Kampania Przeciw Homofobii, ‏2016-10-19 (ב־)
↑  Nowy zarząd Kampanii Przeciw Homofobii, Kampania Przeciw Homofobii, ‏2018-02-25 (ב־)
| --- | --- |
בקרת זהויות :  LCCN: no2011173967  VIAF: 165681360   WorldCat (עם VIAF): 165681360 
דגלי גאווה עם סמליל הארגון מונפים במהלך צעדות שוויון בפולין בשנת 2018
וולטרס פרידנברגס

| --- | --- |

 לידה:  26 באוקטובר 1987 ריגה, ברה"מ 
 פטירה:  17 באוקטובר 2018 (בגיל 30) לטביה 
 מוקד פעילות:  לטביה 
 תקופת הפעילות:  מ-2005 
 מקום לימודים:  אוניברסיטת לטביה 
 
וולטרס פרידנברגס (בלטבית: Valters Frīdenbergs; 26 באוקטובר 1987 - 17 באוקטובר 2018) היה זמר לטבי.
ביוגרפיה

פרידנברגס נולד בריגה, לטביה, ולמד בגימנסיה של ריגה, לאחר מכן גם למד תקופה באוניברסיטת לטביה, הוא החל את הקריירה המוזיקלית שלו כחבר בלהקת "Dzeguzīte".
בשנת 2005 נבחר לייצג את לטביה באירוויזיון 2005 ביחד עם קרליס בומייסטרס כצמד "וולטרס וקאז'ה" עם השיר "המלחמה עוד לא נגמרה" שכתב מרטינש פריימאניס, הם עלו לגמר התחרות, ודורגו לבסוף במקום החמישי.
הוא ניסה לייצג את לטביה באירוויזיון 2009 בהופעת סולו, אך לא עבר את חצי הגמר של התחרות הלאומית, הוא ביצע מספר שנים פרשנות לטלוויזיה הלטבית עבור תחרות האירוויזיון.
מ-2008 ועד 2011 היה חבר במפלגה הפוליטית "Latvia's First Party/Latvian Way".
הערות שוליים

↑  Eirovīziju vairs nekomentēs Streips; Latvijas balsojumu paziņos Aisha, nra.lv (בלטבית) (ארכיון)
| --- | --- |
בקרת זהויות :  ISNI: 0000 0001 3105 4560  LNB: 000115457  MusicBrainz: 2117cd81-9b3d-48bf-9000-cd6696eeb928  VIAF: 305080380   WorldCat (עם VIAF): 305080380
הלקאט

ערך זה עוסק בדמות בדיונית מסדרת הקומיקס אוונג'רס. אם התכוונתם למשחית טנקים אמריקאי ממלחמת העולם השנייה, ראו .
| --- | --- |

הלקאט, כפי שהופיעה על עטיפת החוברת Patsy Walker: Hellcat #5 מפברואר 2009. אמנות מאת סטוארט אימונן.
 סוג:  גיבורת-על
 הוצאה לאור:  מארוול קומיקס
 הופעה ראשונה:  דמותה של פטסי ווקר: Miss America Magazine #2 (נובמבר 1944) פטסי ווקר בהמשכיות יקום מארוול: Fantastic Four Annual #3 (אוקטובר 1965 כהלקאט: Avengers #144 (פברואר 1976)
 יוצרים:  אוטו בינדר, רות אטקינסון (פטסי ווקר) סטיב אנגלהארט, ג'ורג' פרז (הלקאט)
 גילום הדמות:  רייצ'ל טיילור ("ג'סיקה ג'ונס", "דפנדרס")
 מידע
 שם אמיתי:  פטרישיה "פטסי" ווקר
 כינויים:  פטסי, ג'ינג'ית, הנערה שיכולה להיות את, פטרישיה בקסטר, פטרישיה הלסטורם, ה. ק, קאטגירל, החתולה, חתלתולה, פנלופה אור-אהבה
 סטטוס:  פעיל
 מקום לידה:  קליפורניה 
 מקצוע:  גולש גלים, חוקר פרטי, דוגמן, גיבור-על
 כוחות:  כוח, מהירות, סיבולת, גמישות ורפלקסים כמעט על-אנושיים, טלקינזיס מוגבל, חסינות לשליטה מוחית, ראייה דרך אשליות והזיות, ראיית אינפרה-אדום, זימון תלבושת בעלת טפרים נשלפים חדים כתער
 חברה בקבוצה:  סוכנות פטסי ווקר, משרד עורכי-הדין של ג'ניפר וולטרס
 חברה לשעבר בקבוצה:  האוונג'רס, דפנדרס, היוזמה, לוחמות החופש, לגיון האל-מתים, תעשיות פטסי ווקר, מערכת עיתון סנטרוויל
 אזרחות:  ארצות הברית 
 דמויות קשורות
 משפחה:  דורותי מק'קונל-ווקר (אם, מתה) ג'ושוע ווקר (אב) מיקי ווקר (אח) סופיה מק'קונל (דודה) ביאטריס (אם חורגת) בארי (אח חורג) דיימון הלסטורם ורוברט בקסטר (גרושים)
 
הלקאט (באנגלית: Hellcat, חתולת הגיהנום) היא דמות בדיונית של גיבורת-על המופיעה בחוברות הקומיקס האוונג'רס ביקום מארוול קומיקס. דמותה המקורית של פטסי ווקר הופיעה לראשונה בחוברת Miss America Magazine #2 מנובמבר 1944 ונוצרה על ידי הכותב אוטו בינדר והמאיירת רות אטקינסון. דמותה כהלקאט הופיע לראשונה בחוברת Avengers #144 מפברואר 1976, ונוצרה בידי הכותב סטיב אנגלהארט והמאייר ג'ורג' פרז.
הלקאט היא האלטר אגו של פטרישיה "פטסי" ווקר, דמות שנוצרה במקור בתור הזהב של הקומיקס כדמות הראשית בקומיקס הומוריסטי מסוג קומדיה רומנטית שנועד לבני-נוער. לאחר הצגתה המחודשת ביקום מארוול בשנת 1965, נקבע כי הופעותיה מתור הזהב הן לא קאנוניות ביקום מארוול הבדיוני, וכחוברות קומיקס בדיוניות בתוך היקום שנכתבו בידי אמה. לאחר שהוצגה מחדש, הפכה ווקר לגיבורת-העל "הלקאט" במהלך הרצת "האוונג'רס" של סטיב אנגלהארט מ-1976. דמותה של פטסי ווקר/הלקאט כיכבה בהרצות קומיקס שונות, כאשר האחרונה שבהן ארכה 17 חוברות בין פברואר 2016 ליוני 2017.
את דמותה של פטרישיה "טריש" ווקר מגלמת בסדרות הלייב אקשן "ג'סיקה ג'ונס" ו"המגנים" השחקנית רייצ'ל טיילור, שתרמה את קולה בתפקיד אורח בסדרה "לוק קייג'". בגרסה זו, פטרישיה ווקר הייתה כוכבת ילדים שכיכבה בסדרה "זו פטסי!", שעברה התעללות בידי אמה השאפתנית, שאימצה למשפחה את ג'סיקה ג'ונס עבור השם הטוב שייצא למותג פטסי. כשהתבגרה, אימצה פטרישיה את הכינוי "טריש", התכחשה לאמה ונעשתה לשדרנית תוכנית הרדיו "טריש טוק".